[pic] | EUROOPA ÜHENDUSTE KOMISJON |

Brüssel 12.1.2005

KOM(2005) 2 lõplik

Ettepanek

NÕUKOGU MÄÄRUS

millega muudetakse määruses (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

(komisjoni esitatud)

SELETUSKIRI

1. Infotehnoloogia-, elektrooniliste tarbekaupade ja telekommunikatsioonisektori ning uute tehnoloogiate lähenemine on tekitanud probleeme seoses uute toodete liigitamise – eelkõige ühise tollitariifistiku gruppidesse 84, 85 ja 90 kuuluvate toodete puhul – ja tariifimenetlusega.

2. Üheks hiljuti esilekerkinud küsimuseks on videomonitoride liigitamine. Ühise tollitariifistiku rubriik 8528 hõlmab lisaks teleritele ka muid tooteid. Sellesse rubriiki liigitatakse ka suur osa videomonitore. Liigitamine teistesse rubriikidesse, näiteks rubriikidesse 8471 ja 8531, nõuab teatavate objektiivsetel ja mõõdetavatel andmetel põhinevate tingimuste täitmist. Kuna praegu toodetakse nii infotehnoloogia- kui ka elektrooniliste tarbekaupade sektoris üha enam mitmeotstarbelisi monitore, ei ole enam võimalik monitori peamist otstarvet üksnes tehniliste omaduste abil kindlaks teha. Seda suundumust tunnistavad nii komisjoni talitused ja enamus liikmesriike kui ka asjakohane Euroopa organisatsioon EICTA (Euroopa Info-, Kommunikatsiooni- ja Elektrooniliste Tarbekaupade Tehnoloogia Ühing). Enamus videomonitore (välja arvatud elektronkiiretoruga ehk CRT-tüüpi monitorid) liigitatakse seega tõenäoliselt rubriiki 8528 mõne 14% tollimaksumääraga koodi alla ja seda isegi juhtudel, mil monitorid tegelikult imporditakse koos personaalarvutitega või kui neid kasutatakse pärast importimist koos personaalarvutitega.

3. Ühenduse WTO tollitariifikohustused on seotud ühise tollitariifistiku rubriikidega. Üheks erandiks oli infotehnoloogia leping ( Information Technology Agreement – ITA). ITA tariifseid soodustusi käsitletakse nimetatud lepingu A ja B liites. Kavakohaselt ei pidanud ITA hõlmama tarbijatele kasutamiseks mõeldud tooteid. Kõnealuse lepingu A ja B liidete tekst kitsendabki tariifsete soodustuste kohaldamisala. A liites ei mainita rubriigi 8528 21 videomonitore ja B liide käsitleb ainult CRT-tüüpi „monitore“ ja „lepingu alla kuuluvate toodete lameekraaniga kuvamis seadmeid “. Seega ei ole ITA majanduslikult otstarbekas lahendus.

4. Sellises olukorras ning arvestades tehnoloogia kiiret arengut elektroonika valdkonnas ja soovi vältida määruste vastuvõtmist kõigi turulolevate eri mudelite jaoks, esitab komisjon lisatud ettepaneku nõukogu määruse kohta, millega peatatakse ühepoolselt kuni 31. detsembrini 2006 tollimaksud (tollimaksumäär: „tollivaba“) teatavate ühise tollitariifistiku CN-koodi 8528 21 90 alla kuuluvate videomonitoride osas.

Ettepanek

NÕUKOGU MÄÄRUS

millega muudetakse määruses (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut[1]

ning arvestades järgmist:

(1) Nõukogu 23. juuli 1987 aasta määruse (EMÜ) nr 2658/87[2] (tariifi- ja statistikanomenklatuuri ning ühise tollitariifistiku kohta) I lisaga kehtestatud koondnomenklatuuri videomonitoride vastavad rubriigid on 8471, 8528 ja 8531.

(2) Videomonitoride liigitamiseks muu rubriigi kui 8528 alla peavad olema täidetud teatud tingimused. Infotehnoloogia ja elektrooniliste tarbekaupade sektorite ning uute tehnoloogiate lähenemise tõttu ei ole videomonitoride liigitamisel enam võimalik monitori peamist otstarvet üksnes selle tehniliste omaduste alusel kindlaks teha. Euroopa Kohtu praktikast järeldub, et liigitamine ei saa põhineda tegelikul kasutusel. Üksiktoodete õige liigitamine peab põhinema objektiivsetel ja mõõdetavatel andmetel. Hetkel ei ole sellele nõudele vastavate üheselt mõistetavate kriteeriumite kehtestamine võimalik.

(3) Kaubandusstatistikast nähtub, et plasma- või vedelkristalltehnoloogial põhinevaid 19-tollise või väiksema ekraaniga videomonitore, mille kuvasuhe on 4:3 või 5:4, kasutatakse peamiselt automaatsete andmetöötlusmasinate väljundseadmetena. Samas võib kirjeldatud monitore tihti kasutada ka muust allikast pärinevate videokujutiste taasesitamiseks ning seega ei saa öelda, et neid kasutataks üksnes või peamiselt koos nimetatud andmetöötlusmasinatega. Nii ei ole nimetatud monitorid hõlmatud infotehnoloogiatoodetega kauplemise lepinguga[3], mida nimetatakse „infotehnoloogia lepinguks“ ( Information Technology Agreement – ITA) ega selle rakendamist käsitleva teatisega; nõukogu kiitis mõlemad ühenduse nimel heaks 24. märtsi 1997. aasta otsusega (97/359/EÜ) infotehnoloogiatoodete tollimaksude kaotamise kohta [4].

(4) Ühenduse huvides on peatada täielikult teatavaks ajaks ühepoolsed ühise tollitariifistiku tollimaksud CN-koodi 8528 21 90 alla liigitatavate 19-tolliste või väiksema ekraaniga 4:3 või 5:4 kuvasuhtega plasma- või vedelkristalltehnoloogial põhinevate videomonitoride suhtes. Nimetatud meetme kehtivusaeg peaks lõppema 31. detsembriks 2006, kui nõukogu ei otsusta seda pikendada.

(5) Määrust (EMÜ) nr 2658/87 tuleks seetõttu vastavalt muuta.

(6) Kuna käesoleva määrusega ette nähtud muudatust tuleks rakendada samast kuupäevast kui 2005 aasta koondnomenklatuuri, mis kehtestati määrusega (EÜ) nr 1810/2004, peaks käesolev määrus jõustuma koha ja seda tuleks rakendada 1. jaanuarist 2005,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2658/87 I lisa teise osa (tollimaksude loend) XVI jaotise grupi 85 3. veeru tekst CN-koodi 8528 21 90 kohta asendatakse järgnevaga:

“14 (*):

____________________

(*) 19-tollise või väiksema ekraaniga 4:3 või 5:4 kuvasuhtega videomonitoride (TARIC-kood 8528 21 90 30) tollimaks on kuni 31. detsembrini 2006 ühepoolselt peatatud„.

Artikkel 2

Käesolev määrus jõustub selle Euroopa Liidu Teatajas avaldamise päeval.

Seda kohaldatakse alates 1. jaanuarist 2005.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within CN code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] ELT C

[2] EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1810/2004 (ELT L 327, 30.10.2004, lk 1).

[3] EÜT L 155, 12.6.1997, lk. 3.

[4] EÜT L 155, 12.6.1997, lk 1.